Tenuk

Tenuk, senuk, cipan, kipan, badak tampung, badak murai, badak tenuk, badak babi atau kuda air merupakan sejenis haiwan mamalia herbivor dalam genus Tapirus keluarga Tapiridae. Haiwan ini berbadan katik seperti babi dan mempunyai muncung yang panjang. Terdapat empat jenis tenuk yang masih wujud dan hidup di kawasan-kawasan hutan Amerika Selatan, Amerika Tengah dan Asia Tenggara; hanya spesies Tapirus indicus yang ditemukan di Asia Tenggara.

 Peristilahan 
Nama tenuk () digunakan kepada spesies Tapirus indicus di Johor, ia juga seasal dengan nama senuk, tanuk dan teronok di Sumatera.

Nama cipan () juga digunakan kepada spesies sama di Kuala Pahang dan Tanah Tinggi Minangkabau; ia seasal dengan nama jipan dan kipan di Perak. Antara nama dipakai kepada spesies ini dalam bahasa-bahasa Orang Asli termasuk baghik (bahasa Bateq), barééw (bahasa Temiar), naq běrtampal (bahasa Temoq), grěbel (bahasa Che Wong), baret atau baroong (bahasa Jahai), dan badak sipan (bahasa Temuan).

 Taksonomi 
Nama keluarga Tapiridae datang daripada nama genus Tapirus; nama genus itu diberikan oleh Mathurin Jacques Brisson, seorang ahli zoologi Perancis, daripada perkataan bahasa Tupi tapi'ira yang dipakai kepada tenuk Brazil.

 Spesies 
Spesies-spesies tenuk yang masih wujud dikenal pasti pada hari ini adalah seperti berikut:

GenusGambarNama saintifikNama umumTaburanTapirus 120x120pxTapirus indicus Desmarest, 1819Tenuk MalaysiaHutan Asia Tenggara: Indonesia, Malaysia, Myanmar, dan Thailand120x120pxTapirus bairdii (Gill, 1865)Tenuk BairdHutan Mexico, Amerika Tengah dan barat laut Amerika Selatan120x120pxTapirus terrestris (Linnaeus, 1758)Tenuk BrazilHutan Venezuela, Colombia, dan Guiana di sebelah utara ke Brazil, Argentina, dan Paraguay di sebelah selatan, ke Bolivia, Peru, dan Ecuador di sebelah barat.120x120pxTapirus pinchaque (Roulin, 1829)Tenuk gunungHutan tanah tinggi dan paramos di pergunungan Timur dan Tengah Cordilleras utara Andes di Colombia, Ecuador dan utara jauh Peru.

Keempat-empat spesies ini dikelaskan sebagai spesies terancam atau spesies terjejas dalam Senarai Merah IUCN.

 Ciri 
Tenuk mempunyai belalai yang mudah melentur dan bergerak ke mana-mana arah untuk meragut dedaun yang sukar dicapai sebaliknya; spesies tenuk Malaya mempunyai belalai paling panjang manakala spesies tenuk Brazil mempunyai belalai paling pendek.

 Rujukan 

 Sumber-sumber 


 Pautan luar 
  Lebih lanjut mengenai Tenuk.
  Jabatan Haiwan Liar Malaysia.

Kategori:Perissodactyla
Kategori:Tenuk